02019R1344 — MT — 13.08.2019 — 000.001

Dan it-test hu maħsub purament bħala għodda ta’ dokumentazzjoni u m’għandu l-ebda effett legali. L-istituzzjonijiet tal-Unjoni m'għandhom l-ebda responsabbiltà għall-kontenut tiegħu. Il-verżjonijiet awtentiċi tal-atti rilevanti, inklużi l-preamboli tagħhom, huma dawk ippubblikati fil-Ġurnal Uffiċjali tal-Unjoni Ewropea u disponibbli f’EUR-Lex. Dawk it-testi uffiċjali huma aċċessibbli direttament permezz tal-links inkorporati f’dan id-dokument





Ikkoreġut bi:









▼B

REGOLAMENT TA' IMPLIMENTAZZJONI TAL-KUMMISSJONI (UE) 2019/1344

tat-12 ta’ Awwissu 2019

li jimponi dazju kumpensatorju provviżorju fuq l-importazzjonijiet ta' bijodiżil li joriġinaw mill-Indoneżja







Artikolu 1

1. Qed jiġi impost ►C1 dazju kumpensatorju provviżorju ◄ fuq l-importazzjonijiet ta' esteri monoalkiliċi ta' aċidi xaħmin u/jew ta' żejt tal-gass paraffiniku, miksuba minn sinteżi u/jew minn trattament idriku, ta' oriġini mhux fossili, f'forma pura jew f'taħlita, li attwalment jaqgħu taħt il-kodiċijiet NM ex 1516 20 98 (kodiċijiet TARIC 1516209821 , 1516209829 u 1516209830 ), ex 1518 00 91 (kodiċijiet TARIC 1518009121 , 1518009129 u 1518009130 ), ex 1518 00 95 (kodiċi TARIC 1518009510 ), ex 1518 00 99 (kodiċijiet TARIC 1518009921 , 1518009929 u 1518009930 ), ex 2710 19 43 (kodiċijiet TARIC 2710194321 , 2710194329 u 2710194330 ), ex 2710 19 46 (kodiċijiet TARIC 2710194621 , 2710194629 u 2710194630 ), ex 2710 19 47 (kodiċijiet TARIC 2710194721 , 2710194729 u 2710194730 ), 2710 20 11 , 2710 20 15 , 2710 20 17 , ex 3824 99 92 (kodiċijiet TARIC 3824999210 , 3824999212 u 3824999220 ), 3826 00 10 u ex 3826 00 90 (kodiċijiet TARIC 3826009011 , 3826009019 u 3826009030 ), u li joriġinaw mill-Indoneżja.

2. Ir-rati tad-dazju kumpensatorju provviżorju applikabbli għall-prezz nett, ħieles fil-fruntiera tal-Unjoni, qabel id-dazju, tal-prodott deskritt fil-paragrafu 1 u mmanifatturat mill-kumpaniji elenkati hawn taħt għandhom ikunu kif ġej:







Kumpanija Dazju kumpensatorju provviżorju Kodiċi addizzjonali TARIC PT Ciliandra Perkasa 8,0 % B786 PT Intibenua Perkasatama u PT Musim Mas (Musim Mas Group) 16,3 % B787 PT Pelita Agung Agrindustri u PT Permata Hijau Palm Oleo (Permata Group) 18,0 % B788 PT Wilmar Nabati Indonesia u PT Wilmar Bioenergi Indonesia (Wilmar Group) 15,7 % B789 Il-kumpaniji l-oħra kollha 18,0 % C999

3. Ir-rilaxx tal-prodott imsemmi fil-paragrafu 1 għaċ-ċirkolazzjoni ħielsa fl-Unjoni għandu jkun suġġett għall-forniment ta' depoitu ta' garanzija ekwivalenti għall-ammont ta' dazju provviżjorju.

4. Sakemm mhux speċifikat mod ieħor, għandhom japplikaw id-dispożizzjonijiet fis-seħħ li jikkonċernaw id-dazji doganali.

Artikolu 2

1. Il-partijiet interessati għandhom jippreżentaw il-kummenti tagħhom dwar dan ir-Regolament bil-miktub lill-Kummissjoni sa 15-il jum kalendarju mid-dħul fis-seħħ ta' dan ir-Regolament.

2. Il-partijiet interessati li jixtiequ seduta mal-Kummissjoni għandhom jagħmlu dan fi żmien ħamest (5) ijiem kalendarji mid-dħul fis-seħħ ta' dan ir-Regolament.

3. Il-partijiet interessati li jixtiequ seduta mal-Uffiċjal tas-Seduta fil-proċedimenti kummerċjali għandhom jagħmlu dan fi żmien ħamest (5) ijiem kalendarji mid-dħul fis-seħħ ta' dan ir-Regolament. L-Uffiċjal tas-Seduta għandu jeżamina t-talbiet ippreżentati barra minn dan il-limitu ta' żmien u jista; jiddeċiedi jekk jaċċettax it-talbiet jekk xieraq.

Artikolu 3

Dan ir-Regolament għandu jidħol fis-seħħ jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

L-Artikolu 1 għandu japplika għal perjodu ta' erba' xhur.

Dan ir-Regolament għandu jorbot fl-intier tiegħu u japplika direttament fl-Istati Membri kollha.